അങ്കണവാടി കെട്ടിടം അപകടാവസ്ഥയില് ജനപ്രതിനിധികള് സന്ദര്ശിച്ചു നാദാപുരം : നിര്മ്മാണത്തിലെ അപാകം മൂലം അപകടാവസ്ഥയിലായ നാദാപുരം പഞ്ചായത്തിലെ 189 നമ്ബര് അങ്കണവാടി കെട്ടിടം ബ്ലോക്ക് പഞ്ചായത്ത് പ്രസിഡണ്ട് കെ.പി വനജ, രജീന്ദ്രന് കപ്പള്ളി, ബിന്ദു പുതിയോട്ടില്, അഡ്വ: എ.സജീവന് എന്നിവര് സന്ദര്ശിച്ചു. കുമ്മങ്കോട് ജലസേചന കനാലിന് സമീപം ഒമ്ബതു ലക്ഷം രൂപ ചെലവിട്ട് കെട്ടിടം പണി പൂര്ത്തിയായിട്ടില്ലെങ്കിലും തറയിലും ചുമരിലും വിള്ളല് വീണ് കെട്ടിടം അപകടാവസ്ഥയിലായിരിക്കുകയാണ്. കരാറുകാരന്റെ അശാസ്ത്രീയ നിര്മ്മാണത്തിന് ഉദ്യോഗസ്ഥര് കൂട്ടുനില്ക്കുകയാണെന്ന് കാണിച്ച് സി.പി.ഐ.എം ബ്രാഞ്ച് സെക്രടറി എം.കെ ചന്ദ്രന് കലക്ടര് ഉള്പ്പെടെയുള്ളവര്ക്ക് പരാതി നല്കിയിരുന്നു. പഞ്ചായത്ത് എഞ്ചിനിയര് ഉള്പ്പെടെയുള്ളവരോട് ഇതു സംബന്ധിച്ച് വിശദീകരണം ആവശ്യപ്പെടുമെന്ന് ബ്ലോക്ക് ഭാരവാഹികള് പറഞ്ഞു.